****

**РЕПУБЛИКА СРПСКА**

**МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ**

 Трг Републике Српске 1, Бања Лука, тел: 051/338-415, факс: 051/338-865, 338-866 www.vladars.net, E-mail: mps@mps.vladars.net

Број: 12.06.1-332-1153-8/20

Датум, 14.02.2020. године

**Предмет:** Обавјештење о резултатима Јавног конкурса за прикупљање понуда за куповину непокретности, доставља се

Јавни конкурс за за прикупљање понуда за куповину непокретности објављен је у „Службеном гласнику Републике Српске“, број: 110/19 и спроведен је у складу са Законом о шумама („Службени гласник Републикe Српске”, бр. 75/08 и 60/13) и Правилником о начину прикупљања, критеријумима за расподјелу средстава и поступку коришћења средстава посебних намјена за шуме („Службени гласник Републике Српске“, бр. 45/14 и 69/19).

Рјешењем министра за пољопривреду, шумарство и водопривреду Републике Српске

број:12.06.1-332-1153/19 од 09.12.2019. године, именована је стручна Комисија у вези са прикупљањем документације и вођењем поступка куповине непокретности, која је констатовала да је по објављеном конкурсу на адресу Министарства пољопривреде, шумарства и водопривреде благовремено стигла једна понуда од стране физичког лица Ђока Спасојевића, из Шњеготине Велике, Челинац.

Уз пријаву је приложена следећа документација:

* копије катастарских планова са посједовним листовима,
* земљишно-књижни извадци за парцеле које се нуде у продају,
* лист непокретности за канцеларијски простор,
* доказ о измиреним обавезама по основу пореза на непокретности за непокретности које се нуде за продају и
* процјена вриједности непокретности које се нуде за продају.

 Након увида у пријаву и достављену доокументацију, Комисија је констатовала да је понуда понуђача Споасојевић Ђока благовремена и потпуна, односно да су испуњени формално-правни услови за куповину непокретности прописаних Законом о шумама и Правилником о начину прикупљања, критеријумима за расподјелу средстава и поступку коришћења средстава посебних намјена за шуме (''Службени гласник Републике Српске'', број: 45/14 и 69/19).

 Понуђене непокретности чине:

1. Земљиште са припадајућим објектима означено као к.ч. бр. 15 звана Церици, у нарави пашњак 3 класе површине 3500м2, уписано у П.Л. бр. 450/4 и З.К.Ул. бр 150 К.О. Штрбе. На предметној парцели се налазе: зграда – магацин , бетонски објекат за складиштење шумских производа и бунар. Ови објекти се налазе у кругу од 20 метара у односу на управу радилишта, тако да са управом радилишта могу да чине једну цјелину.

Цијена некретнина под ред. бр. 1 износи 80.425,00 КМ

1. Земљиште са припадајућим објектом означено као к.ч. бр. 864 звано Димитрићи, у нарави пашњак 4 класе површине 300м2, уписано у П.Л. бр.249/4 и З.К.Ул.бр. 85 К.О. Шњеготина Доња.

На предметној парцели се налази објекат који је удаљен десетак метара од Управне зграде шумског радилишта Шњеготина.

Цијена некретнина под редним бројем 2. износи 40.356,00 КМ

1. Пословни простор (канцеларије) у површини од 54 м2, уписане у Лист непокретности бр. 1268/4 на к.ч. бр. 705/12 К.О. Челинац Доњи.

Предметне канцеларије се налазе на другом спрату пословне зграде у Челинцу, Улица Видовданска бб, гдје се налазе и канцеларије Шумске управе Челинац.

Цијена некретнине под редним бројем 3. износи 88.968,00КМ

Укупна понуда за некретнине под редним бројем 1, 2 и 3 износи 209.749,00КМ

Цијена непокретности утврђена је на основу процјене овлашћеног вјештака архитектонско-грађевинске струке Александра Гајића, дипломираног инжењера архитектуре из Бања Луке, налаз број: 23/19 од 09.12.2019. године.

Земљиште које се нуди за продају налази се у близини радилишта Гозна и Сњеготина, а заједно са земљиштем које користи ШГ ''Бања Лука'' Бања Лука чини јединствену цјелину,чиме се омогућава ефикаснији рад Шумске управе Челинац и Шумског газдинства у цјелини.

Пословне просторије које су предмет куповине, налазе се у непосредној близини канцеларија Шумске управе Челинац и њиховом куповином проширује се постојећи простор и стварају бољи услови за рад.

Из свега наведеног Kомисија је предлажила Министарству пољопривреде шумарства и водопривреде да закључи уговор о куповини предметних некретнина у складу са процјењеном тржишном вриједношћу.

**Достављено: М И Н И С Т А Р**

1. Службеник за односе са јавношћу

2. Архива др Борис Пашалић